**מאזנים מאוחדים ב' – שיעור תרגול 2- גל**

1. יש לשקול נסיבות ועובדות נוספות – עלינו לשקול ארבעה שיקולים:
2. **דפוסי השתתפות באספות קודמות-** הכוונה לשיעור ההשתתפות באספות של בעלי המניות לפי המידע שקיים מהשנים שעברו **למשל נניח שלמשקיע מסוים יש 40% בזכויות ההצבעה ובכל האספות הקודמות רק 60% מבעלי זכויות ההצבעה השתתפו.** זה אומר שהכוח האפקטיבי הוא 40 מתוך 60 למען הסר ספק אנו מודדים רק את שיעור ההשתתפות ולא את דרך ההצבעה של המשתתפים האחרים. ז"א מעניין אותנו כמה השתתפו ולא מעניין אותנו מה הם הצביעו.
3. **ראיות לקיומו של כוח השפעה- למשל:**
4. למשקיע יש יכולת מבלי שיש לו זכות חוזית למנות להדיח ולתגמל אנשי מפתח ניהוליים.
5. למשקיע יש יכולת מבלי שיש לו זכות חוזית להורות לישות המושקעת לבצע פעולות לטובתו או למנוע שינויים בפעולות.
6. למשקיע יש שליטה על דרך המינוי של הגוף המנהל או שיש לו ייפוי כוח לכך .
7. אנשי המפתח הניהוליים הם צדדים קשורים של המשקיע.
8. מרבית חברי הגוף המנהל אשר מתווה את הפעילויות הרלוונטיות הם צדדים קשורים של המשקיע.
9. **יחסים מיוחדים**- **דוגמאות ליחסים כאלה :**
10. אנשי המפתח הניהוליים (מי שקובע את המדיניות של החברה כמו סמנכ"לים וחברי הנהלה תלוי בסמכויות שלהם IAS24 ) הם עובדים או עובדים לשעבר של המשקיע.
11. תלות כלכלית- המשקיע מממן את רוב הפעילות של הישות המושקעת (יחסי ספק לקוח).
12. המשקיע ערב לרב החובות של הישות המושקעת
13. תלות תפעולית- המשקיע מספק שרותים קריטיים לישות המושקעת כגון שרותים טכנולוגיים לחברה בתחום התוכנה
14. המשקיע שולט בנכסים מהותיים של הישות המושקעת כגון שם מסחרי או מותג.
15. תלות באנשי מפתח – לאנשי המפתח של הישות המושקעת יש מומחיות מיוחדת כך שבטווח הקצר או הבינוני לא ניתן להחליף אותה ואותם אנשי מפתח בעלי המומחיות הם עובדים או עובדים לשעבר של המשקיע.
16. עובדתית המשקיע מתווה את הפעילויות התפעוליות והפיננסיות של הישות המושקעת
17. **רמת החשיפה לשונות התשואות –** ככל שהמשקיע חשוף יותר לסיכונים בגין הישות המושקעת או מצד שני זכאי לרווחים מהישות המושקעת כך גדל הסיכוי שיש לו כוח השפעה כי יש לו תמריץ להשיג כוח השפעה.

**דגשים לשליטה אפקטיבית:**

1. לעיתים זכויות ההצבעה האבסולוטיות והיחסיות מספיקות כדי לקבוע שלמשקיע יש כוח השפעה ואז אין צורך לפנות לשיקולים האחרים
2. למען הסר ספק תלות כלכלית כשלעצה לא מספיקה כדי ליצור כוח השפעה
3. בשלב השני כאשר שוקלים את הגורמים הנוספים יש לתת משקל יתר לראיות לקיומו של כוח השפעה על פני שאר השיקולים
4. ככלל ככל שכמות זכויות ההצבעה קטנה יותר אצל המשקיע וככל שצריכים להתאגד פחות משקיעים כדי להתנגד לו כך אנו זקוקים להסתמך על השיקולים ועל הסיבות האחרות **תרשים 3 דוגמא 5**

**התוויה ע"י זכויות אחרות (שאינן זכויות הצבעה ) הן הרלוונטיות בהתווית הפעילות הרלוונטית**

עד כה עסקנו במצבים בהם זכויות ההצבעה הן הרלוונטיות בהתוויית הפעילות אבל ישנם מקרים שהפעילות הרלוונטית מותווית ע"י זכויות אחרות. במקרים הללו יש לשקול שלושה גורמים שאחריהם נפעיל שיקולים נוספים שלושת הגורמים הראשונים נשקלים בהתאם למטרה ולמבנה של הישות המושקעת:

1. **מעורבות בהקמה ובקבלת החלטות-** עלינו לבדוק את מעורבותו של המשקיע בהקמת הישות כמו"כ מהי דרך קבלת ההחלטות אשר נקבעה בהקמה וכיצד המשקיע מעורב בקבלת ההחלטות הזאת. בנוסף עלינו להבין אילו חוזים נקבעו בעת ההקמה ומהי מידת מעורבותו של המשקיע בחוזים.

**ככלל ככל שהמשקיע היה מעורב יותר בהקמת הישות ובהסכמים לקבלת החלטות כך זה מרמז על קיומו של כוח השפעה.**

1. **הנסיבות בהן מתרחשת הפעילות הרלוונטית-** עלינו להבין האם הזכויות המוקנות למשקיע אכן תקפות כאשר הפעילות הרלוונטית מתרחשת. ורק אם התשובה היא כן אז יכול להיות למשקיע כוח השפעה.
2. **מחויבות להבטיח כי הישות תמשיך להתקיים-** לעיתים משקיע נותן גיבוי פיננסי לישות ז"א יש לו מחויבות להזרים כספים בעת הצורך. זה מרמז על כך שיש לו כוח השפעה.

לאחר ששקלנו את שלושת הגורמים הנ"ל אנו מפעילים את השיקולים שהפעלנו בשליטה אפקטיבית:

1. ראיות לקיומי של כוח
2. סימנים ליחסים מיוחדים
3. רמת החשיפה לשונות בתשואות

גם במקרה הזה ניתן משקל רב יותר לראיות לקיומו של כוח השפעה. **דוגמא 6**

**דגשים לגבי כח השפעה :**

1. יש לשים לב שהדרישה לכוח השפעה מדברת על פוטנציאל, אין דרישה להפעלת כח ההשפעה בפועל.
2. עצם העובדה שגורם מסויים יכול להשתתף בקבלת החלטות אינה מונעת כח השפעה לגורם אחר במילים אחרות השפעה מהותית של צד אחד לא מונעת שליטה של צד אחר.

 **מרכיב שני: חשיפה או זכויות לתשואות משתנות**

תשואות של ישות נובעות מהביצועים שלה. משקיע יכול להיות חשוף רק לתשואות שליליות כלומר, רק להפסדים או רק לתשואות חיוביות –רק לרווחים או חשוף גם לתשואות חיוביות וגם שליליות כלומר, גם לרווחים וגם להפסדים.

**מקורות התשואה**

1. **באמצעות השקעה במניות –** דיבידנדים, עליה או ירידה של השווי ההוגן וזכויות בעת פרוק החברה.
2. **השקעה באג"ח או הלוואה –** במקרה זה המשקיע זכאי לתשואה של ריבית ומצד שני הוא חשוף לסיכוני אשראי.
3. **מתן ערבות-** נותן הערבות חשוף לסיכון אשראי.
4. **זכויות בגין סינרגיה בין הנכסים –** באמצעות סינרגיה בין הנכסים המשקיע יכול להגדיל את התשואות שלו
5. **תגמול תלוי ביצוע –** לעיתים המשקיע מספק שירותים לישות המושקעת והוא זכאי לתגמול כגון אחוז מהמכירות או אחוז מהרווח

**דגשים לגבי המרכיב השני:**

1. ככלל ככל שהמשקיע חשוף או זכאי לתשואות משתנות כך גדל הסיכוי שיש לו שליטה.
2. תשואות משתנות הן בהתאם להסדר ולא בהתאם לצורה המשפטית. **למשל: משקיע נתן הלוואה לישות המושקעת הנושאת ריבית קבועה של 10% עולה השאלה האם מדובר בתשואה משתנה** התשובה היא כן. אומנם אחוז הריבית קבוע אבל המשקיע חשוף לסיכון אשראי, אין וודאות של 100% שכן הריבית תשולם במלואה.
3. למען הסר ספק סביר להניח שיהיו מספר גורמים שהם בעלי זכויות לתשואות משתנות אבל רק גורם אחד הוא השולט.

**מרכיב שלישי- הקשר בין כוח ההשפעה לבין התשואות**

כדי שתתקיים הגדרת שליטה לא מספיק שלמשקיע יהיה כח השפעה ולא מספיק שהוא יהיה בעל זכויות לתשואות משתנות. חייב להתקיים התנאי שבאמצעות כוח ההשפעה שלו הוא יכול להשפיע על התשואות המשתנות. זהו למעשה הקשר בין כח ההשפעה לבין תשואות.

לצורך כך עלינו להחליט האם המשקיע הוא בעל מניות עיקרי או סוכן ועלינו להחליט האם ישויות אחרות הן למעשה סוכנים של המשקיע.

**סוכן –** צד אשר מבצע פעולות בשמו של צד אחר והצד האחר יכול לכוון אותו. כאשר סוכן מפעיל את הזכויות שנמסרו לו זה לא מהווה שליטה **למשל: חברה א' מחזיקה 100% בחברה ב' וחברה א' מינתה את המנכ"ל של חברה ב' והעניקה לו את מלוא הסמכויות לניהול וקבלת החלטות תפעוליות וכספיות . כשהמנכ"ל מנצל את הזכויות הללו הוא לא עושה את זה כמשקיע עיקרי אלא כסוכן של חברה א' ולכן המנכ"ל הוא לא בעל השליטה.** בעל השליטה היא חברה א' שהיא למעשה מנחה את המנכ"ל כיצד לפעול

**משקיע עיקרי-** יכול להאציל לסוכן חלק מהזכויות או את מלוא הזכויות הקשורות להתוויית הפעילויות הרלוונטיות כדי להחליט אם למשקיע מסוים יש שליטה עלינו לבדוק לא רק את כח ההשפעה שלו אלא את כח ההשפעה שלו יחד עם הסוכנים שלו. כנ"ל גם לגבי החשיפה והזכויות לתשואות משתנות. נבחן את החשיפה והזכויות של המשקיע יחד עם הסוכנים שלו.

**דוגמאות לסוכנים:**

1. **צדדים קשורים –** למשל חברה א' מחזיקה 60% מב' ובעל מניות X מחזיק 40% מב'. בעל מניות X הוא אח של בעל השליטה בחברה א'. זה מרמז על כך שבעל מניות X הוא סוכן של חברה א'.
2. **משקיע אשר קיבל את הזכויות שלו ממשקיע אחר כהשקעה או כהלוואה-** למשל חברה א' מחזיקה 70% מ-ג' וחברה ב' מחזיקה 30% מ-ג'. חברה ב' קיבלה את המניות מחברה א' זה מרמז על כך שיש קשר ביניהן.
3. **משקיע אשר התחייב לא למכור או להעביר את הזכויות ללא הסכמת משקיע אחר.**
4. **משקיע אשר תלוי פיננסית במשקיע אחר לצורך מימון פעילותו.**
5. **משקיע אשר מרבית חברי הגוף המנהל אותו הם גם חברי הגוף המנהל משקיע אחר** כלומר, אם אותם אנשים מנהלים שני משקיעים אז סביר להניח שיש קשר בין המשקיעים.
6. **משקיע שיש לו יחסים עסקיים קרובים עם משקיע אחר-** למשל משקיע א' מספק שירותים מקצועיים ומשקיע ב' הוא הלקוח העיקרי שלו. סביר להניח שמשקיע א' לא יבצע פעולות בניגוד לדעתו של משקיע ב'.